

**H O T Ă R Â R E**

**privind** **aprobarea hărţilor strategice de zgomot pentru**

**Aeroportul Internaţional ,,Avram Iancu” Cluj R.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 145 din 21.07.2023 privind aprobarea hărţilor strategice de zgomot pentru Aeroportul Internaţional ,,Avram Iancu” Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 27.953 din 10.07.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 29.234/18.07.2023 şi de Avizul cu nr. 27.953 din 24.07.2023 adoptat de Comisia de specialitate nr. 7, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Având în vedere:

* Adresele Aeroportului Internaţional ,,Avram Iancu” Cluj R.A. nr. 12.641 / 27.06.2023 și nr. 14379 / 20.07.2023, înregistrate la Consiliul Judeţean Cluj sub nr. 26209 din ‎‎28.06.2023‎, și nr. 29872 din 20.07.2023 privind solicitarea de aprobare, prin ‎hotărâre de consiliu județean, a hărţilor strategice de zgomot şi a rapoartelor ‎aferente acestora, conform art. 41 din Legea nr. 121/2019, elaborate ‎de către ACUSTIC EXPERT S.R.L., prin expert atestat;‎
* Adresa Agenţiei pentru Protecţia Mediului Cluj nr. 13381/08.06.2023 privind finalizarea procedurii de analiză şi evaluare a Hărţilor strategice de zgomot pentru Aeroportul Internaţional ,,Avram Iancu” Cluj şi validarea acestora, de către comisia constituită la nivelul A.P.M. Cluj;
* Nota justificativă cu privire la validarea hărților strategice de zgomot la Aeroportul Internațional Avram Iancu Cluj R.A. anexată adresei nr. 12.641/27.06.2023, însoțită de documentele justificative;

Luând în considerare dispozițiile art. 123 – 141 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și f) și alin. (3) lit. d) și ale art. 182 alin. (2) și alin. 3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 15, ale art. 39 lit. d) și e), ale art. 41, ale art. 59 lit. c) și ale art. 62 din Legea privind evaluarea şi gestionarea zgomotului ambiant nr. 121/2019, cu modificările şi completările ulterioare;
* Ordinului Ministrului Mediului, Apelor și Pădurilor nr. 1.090/2019 privind transpunerea în legislaţia naţională a apendicelor A-I ale anexei Directivei (UE) 2015/996 a Comisiei din 19 mai 2015 de stabilire a unor metode comune de evaluare a zgomotului, în conformitate cu Directiva 2002/49/CE a Parlamentului European şi a Consiliului;
* Ordinului Ministrului Mediului, Apelor și Pădurilor nr. 2.328/2021 privind aprobarea valorilor-limită pentru indicatorii L\_zsn, L\_noapte, L\_zi şi L\_seară;
* Ordinului Ministrului Mediului, Apelor și Pădurilor nr. 1.345/2020 privind aprobarea comisiilor de evaluare a hărţilor strategice de zgomot de la nivelul autorităţilor pentru protecţia mediului şi a Regulamentului de funcţionare şi organizare a acestora;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Hărțile strategice de zgomot elaborate pentru Aeroportul Internaţional ,,Avram Iancu" Cluj R.A. cuprinse în **anexa** care face parte integrantă din prezenta hotărâre.

**Art. 2.** Planul de acțiune pentru prevenirea şi reducerea zgomotului pentru Aeroportul Internațional "Avram Iancu" Cluj R.A., care cuprinde măsurile și soluțiile de gestionare și reducere a nivelului de zgomot constatat prin hărțile strategice menționate la art. 1, va fi aprobat de către Consiliul Județean Cluj, prin hotărâre, după parcurgerea procedurilor legale aplicabile.

**Art. 3.** Cu punerea în aplicare a prevederilor prezentei hotărâri se încredinţează Aeroportul Internaţional Avram Iancu Cluj R.A.

**Art. 4.** Prezenta hotărâre se comunică Directiei Urbanism și Amenajarea Teritoriului; Aeroportului Internaţional Avram Iancu Cluj R.A.; Agenţiei pentru Protecţia Mediului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 136 din 31 iulie 2023**

*Prezenta hotărâre a fost adoptată cu 29 de voturi “pentru”, iar patru membri ai Consiliului județean nu au votat, fiind astfel respectate prevederile legale privind majoritatea de voturi necesară.*